Milan Rodić
Milan Rodić (Srednja Gora, 9. 5. 1947), hrvatski političar, bivši predsjednik Srpske narodne stranke (SNS) i aktualni član stranke Održivi razvoj Hrvatske  (ORaH).

Biografija 
Milan Rodić je rođen 9. 5. 1947 godine u ličkom selu Srednja gora blizu Udbine. Potječe iz srpske porodice Dušana i Sofije Rodić. Osnovnu  i srednju školu (gimnazija) završio je u Ogulinu. Nakon srednje škole, Rodić je pohađao i završio Pravni Fakultet Sveučilišta u Zagrebu. Cijelo svoje djetinjstvo, mladost i velik dio života proveo je u Ogulinu, gdje je radio u transportnim firmama "Prevoz" iz Ogulina i "Autotrans" kao kadrovik, a poslije u organima općinske uprave grada Ogulina kao pravnik. 10. 4. 2008 Rodić je bio izabrana za predsjednika SNS-a. Na čelu SNS-a je često dolazio u sukob sa Miloradom Pupavcom, članom Samostalne demokratske srpske stranke (SDSS) i predsjednikom Srpskog narodnog vijeća (SNV). Rodić je Pupovca optužio da je opasan po srpsku zajednicu u Hrvatskoj, te da se odavno odmetnuo od srpskog naroda. Rodić je 2012 izjavio da su Pupovac i Veljko Džakula Srbi po zanimanju, te da je Pupovac samo od 2006 do 2012 dobio više od od 50 milijuna HRK iz državnog proračuna, a da iz centrale iz Zagreba ništa nije otišlo ograncima na terenu. Rodić se zalaže da Srbi u Hrvatskoj u slozi i zajedništvu žive s hrvatskim narodom i tako ostvare svoja prava. 2013 godine Rodić je napustio poziciju predsjednika SNS-a, te je pristupio ORaH-u Mirele Holy. Rodić je pri tome poručio da je do sada radio u manjinskoj stranci, ali da bez ikakve skromnosti smatra kako ima sposobnosti i elokvencije da se zalaže za interese šire od interesa nacionalnih manjina. Rodić je prilikom protesta protiv ćirilice u Hrvatskoj 2013 godine izjavio da postavljanje dvojezičnih natpisa u Vukovaru treba ostaviti za neka kasnija vremena kad vrijeme izliječi rane.

Reference 

Biografije, Udbina
Srbi u Hrvatskoj
Hrvatski političari od 1989.